Pterodaustro

Elaf Pterodaustro äbinon pterosaur Kretatik se Sulüda-Merop, kel älifon bü yels 140-balion. El Pterodaustro älabon flitämatenoti mö zimmets 132 ed älabon tutis lunik rövik za 1000, kels luveratiko pägebons ad „köbön“ vati sukü nimils (krustafs, lalegs e r.), äsä dunons els flamingos atimik. Älabon i binodis somik votik pö maxül okik, kel bo äyufons pö vobod at. Ba ägolon in vat nedibik „äköbölo“ vati me honed okik, u ba äfliton nilü vat ägebölo honedi okik as bäset pro nims päfanöl. Posä äfanon fidi okik, el Pterodaustro luveratiko ätroivon oni me tuts smalik löpamaxüla okik.

Soäs pö els flamingos, diät at ba äkodon skinaköli rosadik. Sekü atos, el Pterodaustro anna panäinemon pterosaur-flamingo.

Pätüvon ün 1970 fa hiel José Bonaparte in fomam di Lagarcito, in provin: San Luis (Patagonia), in Largäntän. Fösils onik petuvons leigo in Cilän.

 Literat 
 Peter Wellnhofer: The illustrated encyclopedia of pterosaurs. New York: Crescent Books, 1991., ISBN 0-517-03701-7
 Peter Wellnhofer: Die große Enzyklopädie der Flugsaurier. Mosaik Verlag, 1993.
 Bonaparte J F, 1970: Pterodaustro guinazui gen.et sp.nov.. Pterosaurio de la formacion Lagarcito, Provincia de San Luis, Argentina. Acta Geologica Lilloana, 10(10): 207-226.
 Bonaparte J F, 1971: Descripcion del craneo y mandibulas de Pterodaustro guinazi (Pterodactyloidea - Pterodaustriidae), de la Formacion Lagarcito, San Luis, Argentina. Publ. Mus. Mun. Cienc. Nat. Mar del Plata, 263-272.
 D. Martill, E. Frey, G. Diaz & C. Bells (2000): Reinterpretation of a Chilean pterosaur and the occurrence of Dsungaripteridae in South America. Geological Magazine 134 (1): S. 19-25.
 L. Chiappe, D. Rivarola, A. Cione, M. Fregenal-Martinez, H. Sozzi, L. Butaios u. a. (1998): Biotic association and palaeoenvironmental reconstruction of the "loma del pterodaustro" fossil site (early cretaceous, argentina). Geobios 31 (3): 349-369.
 Codorniú, L., & Chiappe, L. M. (2004): Early juvenile pterosaurs (pterodactyloidea: Pterodaustro guinazui) from the lower cretaceous of central argentina. Canadian Journal of Earth Sciences 41(1): 9-18.
 L. Chiappe, L. Codorniu, G. Grellet-Tinner & D. Rivarola: Palaeobiology: Argentinian unhatched pterosaur fossil. Nature 432 (7017): 571-572.

 Yüms plödik 
In Linglänapük:
 Gians Mesozoiga: elaf Pterodaustro.

Klad:Pterosaurs
Klad:Fösils